ועדת הכספים, כנסת 20, פרוטוקול מספר 75, 2015-09-17 13:55

משה גפני: אני פותח את ישיבת ועדת הכספים.

משה גפני: הסעיף הבא בסדר היום הוא אישור השקעת המדינה בחברת דירה להשכיר – החברה הממשלתית לדיור ולהשכרה בע"מ בהתאם לסעיף 10 לחוק החברות הממשלתיות, התשל"ה-1975.

משה גפני: מי מציג את הנושא?

<ניסים סלמן: אני.

<ניסים סלמן: סגן מנהל רשות החברות הממשלתיות.

<ניסים סלמן: בדצמבר 2014 הוועדה אישרה להעביר לנו 15 מיליון שקלים וכרגע אנחנו רוצים להשלים את היתרה.

<ניסים סלמן: מדובר בהשקעה ודרוש אישור ועדת הכספים להשקעה הזאת.

מיקי רוזנטל: למה נועד הכסף?

מיקי רוזנטל: יש איזה תכניות ספציפיות?

מיקי רוזנטל: יש תכניות כלליות?

מיקי רוזנטל: משרות?

מיקי רוזנטל: למה זה נועד?

<עוזי לוי: אני חושב שאני אציג באופן כללי.

<עוזי לוי: אני עוזי לוי ואני מנכ"ל דירה להשכיר.

<עוזי לוי: החברה למעשה חברה ממשלתית בבעלות מלאה, הוקמה בשנת 2013.

<עוזי לוי: אני נכנסתי לתפקידי בדיוק לפני שנה.

<עוזי לוי: מאז ועד היום החברה קמה ומתפקדת.

<עוזי לוי: החברה למעשה עוסקת בשלושה תפקידים מרכזיים כאשר התפקיד הראשון הוא טיפול בנושא הדיור להשכרה לטווח ארוך ובמסגרת הזאת אנחנו מפעילים היום שלושה פרויקטים ומתכוונים להוציא בעתיד הקרוב, מיד לאחר החגים, שני מכרזים גדולים.

משה גפני: איפה הפרויקטים?

<עוזי לוי: הפרויקטים הקיימים.

<עוזי לוי: נכון להיום יש פרויקט אחד שמתאכלס ברעננה, פרויקט ברמת השרון, בהרצליה, בחיפה.

<עוזי לוי: אנחנו נפרסם מיד לאחר החגים מכרז בתל אביב ומיד לאחר מכן מכרז בירושלים.

מיקי רוזנטל: כמה דירות?

<עוזי לוי: בסך הכול כרגע החברה עוסקת בפרויקטים מזוהים של כ-1,800-2,000 יחידות דיור מזוהות לדיור להשכרה לטווח ארוך במתכונת שאנחנו מפרסמים ואנחנו עתידים להגיע להסכמה עם רשות מקרקעי ישראל על מספר גדול של פרויקטים נוספים.

<עוזי לוי: בנוסף החברה תנהל פרויקטים על קרקעות שמאושרות ב-ותמ"ל.

<עוזי לוי: על פי חוק ה-ותמ"ל שלושים אחוזים מהקרקעות שמאושרות לבנייה למגורים במסגרת חוק ה-ותמ"ל יכללו שלושים אחוזים דיור להשכרה לטווח ארוך ואנחנו נעסוק גם בזה.

בצלאל סמוטריץ': כשאתה אומר שהחברה מפעילה, מה הפירוש?

בצלאל סמוטריץ': החברה בונה?

<עוזי לוי: מתכונת ההפעלה של דירה להשכיר בטיפול דיור להשכרה לטווח ארוך – דרך אגב, דיור להשכרה לטווח ארוך קיים בכל מדינות העולם המערבי בצורה זאת או אחרת וגם כאן הכוונה להגיע למסה קריטית של דיור להשכרה לטווח ארוך שהוא בהרבה מאוד מובנים דיור הרבה יותר גמיש, לא נדרשת מסגרת הון עצמית, אדם יכול להיכנס ולגור ולדעת שבמשך עשר שנים מרגע הכניסה שלו לדירה, הוא יודע בדיוק איך מתכונת החיים שלו נראית.

<עוזי לוי: יש לו שתי אופציות של חמש שנים כאשר ידוע בדיוק מה יהיה שכר הדירה במשך כל התקופה שהוא יכול לגור בדירה.

<עוזי לוי: למעשה מדובר בסכום של דיור שהוא גמיש.

בצלאל סמוטריץ': אבל שאלתי מה החברה עושה.

<עוזי לוי: אני מגיע לזה.

נורית קורן: אלה דירות שקיימות או דירות שצריך לבנות אותן?

<עוזי לוי: החברה כרגע מפרסמת יחידות קרקע שאנחנו מאתרים ביחד עם רשות מקרקעי ישראל.

<עוזי לוי: אנחנו מאתרים יחידת קרקע ועליה למעשה מנהלים מכרז כאשר במכרז אנחנו מציעים את מתכונת ההפעלה של דירות.

<עוזי לוי: בעצם אנחנו פונים לסקטור הפרטי על מנת לבנות דירות כאשר השחקנים שמתחרים מתחרים על מחיר הקרקע ולאחר מכן החברה מלווה את הפרויקטים שנבנים כגורם מפקח על רמת השירות, על עמידה בתנאי המכרז וכך הלאה.

<עוזי לוי: החברה למעשה משחררת מכרזים לסקטור הפרטי בתפקיד הזה.

נורית קורן: זה כסף שאתם צריכים למנגנון.

<עוזי לוי: אנחנו מאתרים קרקע, מבצעים תב"ע ולאחר שהכול מושלם יוצאים.

<עוזי לוי: אנחנו לא בונים את המבנים.

<עוזי לוי: אנחנו למעשה מגיעים לסקטור הפרטי.

<עוזי לוי: את המכרז בהרצליה מנהלת אפריקה ישראל, את המכרז ברמת השרון מנהלת אביב וכך הלאה.

<עוזי לוי: תפקיד נוסף של החברה, תפקיד מרכזי נוסף של החברה, הוא להיות גורם מתכנן נוסף לצד מינהל מקרקעי ישראל ומשרד השיכון.

<עוזי לוי: במסגרת הזאת החברה קיבלה הרשאה לתכנון של תב"עות גדולות לבנייה למגורים.

<עוזי לוי: במסגרת הזאת החברה עסוקה היום בניהול תב"

<עוזי לוי: עות לכ-4,200 יחידות דיור למעשה בכל רחבי ישראל, מתוכן שתי תכניות גדולות – האחת בשוהם והשנייה בגן יבנה – ועוד מספר תכניות באתרים נוספים כאשר לאו דווקא כל הקרקעות הן קרקעות להשכרה אלא למגורים בכלל ובכלל זה כשלושים אחוזים להשכרה.

נורית קורן: למה דווקא במרכז הארץ?

נורית קורן: אי אפשר לקחת את זה למקום אחר?

נורית קורן: זה בגלל הדרישה לדירות?

<עוזי לוי: אנחנו ננהל מכרזים להשכרה בכל רחבי ישראל, בכל קרקע.

<עוזי לוי: אמרתי שקיימים פרויקטים כרגע ואלה הקרקעות הראשונות שאותרו.

מכלוף מיקי זוהר: מי יעבוד בחברה הזאת?

מכלוף מיקי זוהר: מי עובד בחברה?

<עוזי לוי: בחברה עובד סגל מצוין שנקלט לאורך השנה בהתאם לכללי רשות החברות.

מיקי רוזנטל: איזה פרופיל?

מיקי רוזנטל: מהנדסים?

מיקי רוזנטל: מתכננים?

<עוזי לוי: קודם כל, החברה היא חברת מטה.

<עוזי לוי: היא חברה שמפעילה אחרים.

<עוזי לוי: החברה היא חברת מטה ויש בה ארבעה סמנכ"לים – כספים, משפטים, תכנון ופיתוח עסקי.

<עוזי לוי: כל אחד מהסמנכ"לים, יש לו מספר קטן של עוזרים.

<עוזי לוי: החברה בעיקרון אמורה לעשות דברים גדולים בתחום הדיור.

בצלאל סמוטריץ': הערתי הערה שחלילה לא מופנית אליכם.

בצלאל סמוטריץ': בגדול, אם אני היום משקיע בחברה, כאדם פרטי אני אמור להשקיע כסף בחברה, אני רוצה לראות מאזן של החברה ולראות תכנית עסקית שלה במשך שלוש, ארבע, חמש שנים קדימה, אם יש הכנסות או אין הכנסות, צפי וכולי.

בצלאל סמוטריץ': מה הצפי להכנסת העבודה.

בצלאל סמוטריץ': אני לפחות יודע לקרוא.

בצלאל סמוטריץ': תנו מאזנים, תנו מצגת על תכנית העבודה של החברה.

משה גפני: אין מאזנים.

משה גפני: אתה מדבר על תכניות עבודה.

בצלאל סמוטריץ': למה אין מאזנים?

בצלאל סמוטריץ': זאת חברה.

משה גפני: כן, אבל היא הוקמה רק עכשיו.

בצלאל סמוטריץ': מ-2013.

בצלאל סמוטריץ': אין לה מאזנים?

בצלאל סמוטריץ': מאזן בוחן.

מיקי רוזנטל: למה רק ארבעים ולא 400?

מיקי רוזנטל: מה היעדים?

מיקי רוזנטל: כמה מתוך שוק השכירות?

<עוזי לוי: אני רוצה להשלים בשני משפטים.

בצלאל סמוטריץ': זה לא דבר שעושים אותו עכשיו בעשר דקות.

בצלאל סמוטריץ': זה לא קטע אישי.

בצלאל סמוטריץ': שוב, אני בטוח שאתה אדם נהדר והכול טוב ויפה, אבל זה לא רציני, זאת לא התייחסות רצינות אלינו.

מכלוף מיקי זוהר: קודם כל, צריך לומר שבעניין הזה שזאת אחריות של אורי יוגב.

מיקי רוזנטל: לא נכון.

מיקי רוזנטל: כל הוצאה כספית של המדינה היא אחריות.

מיקי רוזנטל: ..

מכלוף מיקי זוהר: לא.

מכלוף מיקי זוהר: לא הבנת.

מכלוף מיקי זוהר: אורי יוגב בוחר להתנהל כך מול הוועדה.

מכלוף מיקי זוהר: השאלה אם אנחנו מאפשרים לאורי לעשות כפי שעולה על רוחו או האם אנחנו מבקשים מאורי להתייחס קצת יותר בכבוד לחברי הוועדה כי הרי הוועדה נועדה לא כדי לשרת את אורי יוגב אלא כדי לקבל שירות מאורי יוגב.

מכלוף מיקי זוהר: השאלה אם אנחנו באים ואומרים לאורי יוגב: תשמע, אנחנו עובדים אצלך, או שמא אנחנו אומרים לו: אורי, אתה כפוף לוועדת הכספים כפי שאתה כפוף לשר האוצר.

משה גפני: אתה מדבר על הבקשה הזאת?

מכלוף מיקי זוהר: אני מדבר בכלל, באופן כללי.

משה גפני: בכלל, זה עוד דבר, אבל לגבי הבקשה הזאת פנו אלי מהממשלה.

משה גפני: אתם צריכים להחליט.

משה גפני: פנו אלי מהממשלה.

בצלאל סמוטריץ': אל תעמיד אותנו כך.

בצלאל סמוטריץ': הפרובוקציה עבדה בסדר?

בצלאל סמוטריץ': זה נכנס לשידור עם הר הבית?

משה גפני: אורי אריאל הגיב שגפני יעשה את הכי טוב שהוא יודע, זה לשנורר.

משה גפני: זה מה שהוא אמר.

משה גפני: אמרתי שהשר אורי אריאל יכול להתחרות עם יאיר לפיד בשנאת חרדים.

בצלאל סמוטריץ': חס וחלילה.

בצלאל סמוטריץ': אתה יודע שזה לא נכון.

משה גפני: אני יודע שזה נכון.

בצלאל סמוטריץ': אתה יודע שהוא מהיותר קרובים לציבור החרדי.

משה גפני: שלא יעשה לי טובות.

משה גפני: שיתרחק קצת.

בצלאל סמוטריץ': אל תגיד את זה.

משה גפני: שיתרחק.

משה גפני: שמענו.

בצלאל סמוטריץ': יש לך ויכוח אתו.

משה גפני: עם כל הכבוד, אתה לא היית בקדנציה הקודמת.

משה גפני: אתה לא היית בקדנציה בה הייתי יושב ראש ועדת הכספים.

משה גפני: הוא היה באופוזיציה.

משה גפני: הוא היה כאן מלך.

משה גפני: כל דבר שהיו צריכים המתנחלים עבר כאן.

משה גפני: בסדר.

משה גפני: הכול טוב ויפה.

משה גפני: הוא הלך לקואליציה בקדנציה הקודמת ומה שהוא שעשה לציבור החרדי, לא עשה החבר שלו יאיר לפיד.

משה גפני: לא חשוב.

משה גפני: בסדר.

בצלאל סמוטריץ': למה אנחנו לא יודעים?

משה גפני: כי אנחנו לא יודעים.

בצלאל סמוטריץ': תנהל ויכוח ענייני.

משה גפני: מאה אחוזים.

משה גפני: ויכוח ענייני.

משה גפני: בסדר.

משה גפני: אני אספר לך כמה סיפורים לגביו ואתה תשמע ענייני.

משה גפני: יש לי שאלה.

משה גפני: בשלהי הקדנציה הקודמת עלה הנושא הזה והייתה בקשה על 36 מיליון שקלים.

משה גפני: 15 מיליון שקלים העבירו בשלהי הקדנציה הקודמת.

משה גפני: אגב, הייתה דרישה בוועדה להוריד את העניין של מיצוי כושר השתכרות כי זה גורם נזק והמשמעות של העניין היא שחרדים לא יוכלו לקבל.

משה גפני: אמרו שמיצוי כושר השתכרות ירד, אבל עד עכשיו זה לא ירד ואני מבקש שזה ירד.

משה גפני: המדיניות היום היא שלא יהיה מיצוי כושר השתכרות כי אחרת החרדים לא יהיו בעניין, אלא אם כן אתם מתכוונים שזאת דירה להשכיר רק למי שלא חרדי ואז אתם יכולים לצרף את אורי אריאל.

משה גפני: אחרי כן, בהחלטת הממשלה נאמר שאלה יהיו שמונה מיליון שקלים כל שנה, עשרים מיליון שקלים בשנתיים הראשונות.

משה גפני: כל שנה, ארבעים מיליון שקלים.

משה גפני: עכשיו אתם מבקשים 56 מיליון שקלים.

משה גפני: מדובר בבקשה שלכם עכשיו.

משה גפני: סך ההשקעה בחברה בשלב זה תסתכם ב-56 מיליון שקלים.

<קריאה: אלה בדיוק אותם מספרים.

<קריאה: בדיוק אותם מספרים.

משה גפני: קודם כל, הנתונים.

משה גפני: מבחינת הנתונים, אני לא למדתי ליבה, אני ומיקי רוזנטל באותו בית ספר, אבל המציאות היא ש-36 מיליון שקלים היו בדיון בשלהי הקדנציה הקודמת.

משה גפני: הייתה בקשה להקצות 36 מיליון שקלים לצורך פעילות החברה וכולי.

משה גפני: בסדר.

משה גפני: לפי החלטת הממשלה מדובר על עשרים מיליון שקלים בשנתיים הראשונות, שמונה מיליון שקלים כל שנה, ועכשיו אתם מבקשים 56 מיליון שקלים.

משה גפני: אתם מבקשים 41 מיליון.

<עוזי לוי: אנחנו משלימים את אותו תקציב.

משה גפני: אני קורא ממה שאתם כתבתם.

משה גפני: ממה שכתב אורי יוגב.

משה גפני: 41 מיליון שקלים, שזה משלים עם ה-15 מיליון וזה מסתכם ב-56 מיליון שקלים.

משה גפני: בבית הספר בו למדתי, למדנו מתמטיקה, בית ספר של החינוך העצמאי, אבל יכול להיות שאצלכם המספרים הם שונים כי 56 מיליון זה לא 36 מיליון.

משה גפני: נכון?

<ניסים סלמן: עשרים מיליון לשנה.

<ניסים סלמן: ... 56 מיליון... לטווח ארוך.

<ניסים סלמן: ...

<עוזי לוי: אני אשלים.

בצלאל סמוטריץ': מה תכניות העבודה?

בצלאל סמוטריץ': כמה תכנון?

<עוזי לוי: אני יכול להשלים?

משה גפני: אני אאפשר לך.

משה גפני: רק רגע.

משה גפני: אורלי, בבקשה.

אורלי לוי אבקסיס: בקדנציה הקודמת כאשר ניהלנו דיונים - ואני עוד הייתי חלק מהקואליציה – לגבי הפרויקט של דירה להשכיר אנחנו דרשנו שהדירות האלו - - -

משה גפני: תנו לה לדבר.

משה גפני: בצלאל.

<קריאה: אתה עושה כאן המון בעיות.

<קריאה: תעלה להר הבית ותעזוב אותנו בשקט.

בצלאל סמוטריץ': לא לפרוטוקול עכשיו.

בצלאל סמוטריץ': נתווכח.

בצלאל סמוטריץ': התגובה שלהם הייתה לא ראויה בעליל ואני חושב שהיא פוגענית.

<קריאה: של מי?

בצלאל סמוטריץ': עזוב.

משה גפני: אתם מפריעים לאורלי.

בצלאל סמוטריץ': גם גפני הגיב לא יפה אבל מישהו צריך להיות מבוגר ולעצור.

בצלאל סמוטריץ': ננהל את הדיון הזה.

מכלוף מיקי זוהר: אני לא רוצה להפסיד את הדיון.

מכלוף מיקי זוהר: אני באמת רוצה לדון בנושא הר הבית.

משה גפני: אורלי לוי ברשות דיבור.

אורלי לוי אבקסיס: כל הנושא של פרויקט דירה להשכיר הוצג בכנסת הקודמת ואנחנו ביקשנו להבין.

אורלי לוי אבקסיס: הרי בסופו של דבר אנחנו מדברים על איזשהו הסדר לטווח ארוך, של עשרים שנים, בסופן יזמים יוכלו לקנות או למכור או להעביר וכולי וכולי.

אורלי לוי אבקסיס: עכשיו אנחנו רוצים לדעת האם יהיו גם דיירים של דיור ציבורי שהמדינה בעצם תשכיר להם את הדירות בשכירות משנה, לאותם זכאים שהיום עומדים עם תעודת זכאות לדיור ציבורי ולא יכולים לממש אותה כי המדינה התפטרה מהנכסים של הדיור הציבורי, לקחה את הכסף לסלילת כביש למעלה אדומים, לבנייה במזרח ירושלים, לשיפוץ מבני ציבור, לאלף ואחד דברים אחרים והשאירה את הצד החברתי במדינה והיום נותנים להם איזושהי השתתפות בשכר דירה שהיא ממש לא ריאלית.

אורלי לוי אבקסיס: אותם אנשים שעל פי החוק זכאים לדיור ציבורי, לא יכולים ליהנות.

אורלי לוי אבקסיס: אנחנו ביקשנו וגם הגשנו הסתייגויות שלצערי הרב בגלל סיטואציות מסוימות אל עברו.

אורלי לוי אבקסיס: הן עברו בהתחלה ואחר כך עשו עליהן מקצה שיפורים והפילו אותן.

אורלי לוי אבקסיס: אני רוצה שבאותו פרויקט יהיו איקס אחוזים לשכירות הדיור הציבורי.

אורלי לוי אבקסיס: לא יהיה – נעשה מלחמת חורמה כדי שזה לא יעבור.

אורלי לוי אבקסיס: אתם רוצים את זה?

אורלי לוי אבקסיס: תצטרכו להבין שיש כאן אוכלוסייה שאתם מחויבים לה וזה הזמן לתקן את המעוות.

<צחי דוד: אגף התקציבים.

<צחי דוד: בהתייחס למכלול הנושאים שעלו.

<צחי דוד: החברה, כמו שאמר המנכ"ל, הוקמה כחברה שמקדמת את הנושא של דיור להשכרה.

<צחי דוד: ..

<צחי דוד: הממשלה מקצה ואומרת שהמכרז הזה יהיה מכרז מיועד להשכרה לפי המודל שעוזי ציין.

<צחי דוד: המנדט של דירה להשכיר...

<צחי דוד: כאן נוסף עוד שחקן בשוק הנדל"ן הממשלתי לצד המינהל ולצד משרד השיכון שמתכנן ומתפתח, מכין מכרז לשיווק כדי להגדיל את היצע המגורים במינהל מקרקעי ישראל ובמשרד השיכון.

<צחי דוד: החל מלפני שלושה חודשים תוקנו התקנות וקבעו שהוא גם יעסוק בשיווק קרקע למגורים.

<צחי דוד: במהלך החודשיים האלה דירה להשכיר מקבלת עוד ועוד הרשאות תכנון ממינהל מקרקעי ישראל והיא תקדם את התב"ע ותוביל אותה.

אורלי לוי אבקסיס: לאוכלוסייה מאוד מסוימת.

אורלי לוי אבקסיס: החרדים לא יהיו שם, העניים לא יהיו שם, האוכלוסייה החלשה לא תהיה שם.

אורלי לוי אבקסיס: אתה יודע מה אמרו לנו אז עת היינו בוועדה?

אורלי לוי אבקסיס: רגע, אבל מה נגיד לשאר הדיירים, שבקומה למטה יש דיירים של הדיור הציבורי?

<צחי דוד: אני לא מדבר על דיור להשכרה.

אורלי לוי אבקסיס: זה יהרוס את הערך הנדל"ני של הפרויקט.

אורלי לוי אבקסיס: זה מה שנאמר לנו.

אורלי לוי אבקסיס: גפני, תדע איך הם רואים את זה.

אורלי לוי אבקסיס: את זה צריך לתקן.

<צחי דוד: אני לא מדבר על דיור להשכרה.

<צחי דוד: המנדט שלה הורחב להיות עוד שחקן שמתכנן, משווק ומפתח דיור להשכרה.

משה גפני: אתה יכול לענות על השאלה שלי?

<צחי דוד: אני אענה.

משה גפני: תעשה את זה מהר.

משה גפני: או שיצביעו בעד או שיצביעו נגד.

<צחי דוד: אני אקצר.

משה גפני: או שלא נצביע.

משה גפני: גם זאת אפשרות.

מיקי רוזנטל: אתה יכול לא להצביע.

<צחי דוד: החברה קיבלה הרשאות לתב"עות בלוד, באשדוד ולא רק בערים שצוינו.

<צחי דוד: אלה תב"עות של אלפי יחידות דיור.

<צחי דוד: התקציב בו מדובר כרגע מיועד בעיקר לקידום התכנון שם.

משה גפני: יש בתקנות שלכם מיצוי כושר השתכרות.

<צחי דוד: אני מגיע לנושא הזה.

משה גפני: אתה לא צריך להרחיב.

משה גפני: אל תסביר לי.

משה גפני: אני בין כה וכה לא מבין.

משה גפני: יוצא או לא יוצא?

<צחי דוד: במשפט אחד.

<צחי דוד: במסגרת אותה החלטת ממשלה בה הוחלט על מחיר למשתכן, במחיר למשתכן הקריטריונים שנקבעו הם הכי רחבים שאפשר - חסר דיור, זוג או יחיד מעל גיל 35.

מכלוף מיקי זוהר: מה הוא אומר לגבי הדיור הציבורי?

מכלוף מיקי זוהר: יש כאן דיור ציבורי או אין?

משה גפני: רגע.

משה גפני: אני רוצה לקבל תשובה.

משה גפני: אין לך תשובה, תגיד שאין לך תשובה.

משה גפני: אתם אמרתם בקדנציה הקודמת שתוציאו את זה.

<צחי דוד: בדיור להשכרה, הפרויקט הראשון שטופל היה מחיר למשתכן והייתה החלטה.

משה גפני: לא מעניין אותי מחיר למשתכן.

משה גפני: יש אצלכם בקריטריון מיצוי כושר השתכרות.

משה גפני: זה יוצא או לא יוצא?

משה גפני: תגיד לי כן או לא.

<צחי דוד: הייתה החלטה של שר האוצר שמבני דיור להשכרה שעכשיו מטפלים, הדיון הזה מתנהל ואנחנו כמובן נעדכן את הוועדה.

אורלי לוי אבקסיס: כשיסתיים הדיון, תביאו את זה לוועדה.

אורלי לוי אבקסיס: אני מבקשת הצעה לסדר.

אורלי לוי אבקסיס: בואו נדחה את ההצבעה.

משה גפני: רגע.

נורית קורן: גם אני בעד.

מיקי רוזנטל: אנחנו רוצים לדחות את הדיון הזה ולקבל את הפרטים.

נורית קורן: אני רוצה לדעת בדיוק לאן הכסף הולך, כמה כסף מקבלים העובדים, מה קורה שם.

<עוזי לוי: אני רוצה להסביר לוועדה הנכבדה בכמה מלים.

בצלאל סמוטריץ': יש חלק לדיור ציבורי בכל העניין הזה?

<עוזי לוי: אני רוצה להסביר לכל חברי הוועדה מה אנחנו עושים כדי שהדברים אולי יהיו יותר ברורים.

<עוזי לוי: התקציב כמובן נדרש לנו לפעילות ואני לא רוצה לעצור את פעילות החברה.

<עוזי לוי: בעיקרון החברה כרגע מעורבת במספר ענק של יחידות דיור בכל המובנים בהם אנחנו עוסקים, הן בדיור להשכרה והן בתב"עות שאנחנו מקדמים.

<עוזי לוי: החברה, כמו שאמרתי, קיבלה הרשאות לתכנון על אלפי יחידות דיור שאנחנו מקדמים כרגע.

<עוזי לוי: בכל תב"ע שאנחנו מקדמים במסגרת חוק ה-ותמ"ל, שלושים אחוזים מהדירות המתקבלות מאותה תב"ע, הן דירות שהן להשכרה לטווח ארוך במחיר מופחת.

<עוזי לוי: כאשר אנחנו מדברים על מחיר מופחת, אנחנו מדברים על מחיר מופחת בעשרים אחוזים ממחיר השוק בכל אזור בו אנחנו נמצאים.

<עוזי לוי: כלומר, כל פרויקט דיור להשכרה כולל לפחות 25 אחוזים מהדירות המתקבלות שהן דירות במחיר מופחת להשכרה לטווח ארוך, לפחות לעשר שנים.

מכלוף מיקי זוהר: אתה אומר שאפשר להגדיר 25 אחוזים מכל פרויקט כדיור ציבורי?

אורלי לוי אבקסיס: לא.

אורלי לוי אבקסיס: הוא לא אומר את זה.

<קריאה: הוא לא רוצה דיור ציבורי.

<עוזי לוי: אני רוצה להשתמש ככל שאני יכול במונחים מקצועיים מדויקים, ככל שאפשר.

<עוזי לוי: אני רוצה להשתמש במונחים מקצועיים ברורים כדי שהכול יהיה ברור וידוע.

מכלוף מיקי זוהר: בקיצור, אין דיור ציבורי בעניין הזה.

<עוזי לוי: אני לא שמעתי שום דבר על ערך נדל"ן וכך הלאה.

אורלי לוי אבקסיס: לא היית בישיבת הוועדה בכנסת הקודמת.

<עוזי לוי: בכל פרויקט שאנחנו מביאים - - -

אורלי לוי אבקסיס: אם לא יהיה דיור ציבורי, לא יהיה פרויקט.

<עוזי לוי: אני רוצה להתייחס עוד פעם.

<עוזי לוי: בכל פרויקט שדירה להשכיר מוציאה לסקטור הפרטי, 25 אחוזים מהדירות הן דירות שמוגשות במחיר מופחת של לפחות 25 אחוזים.

אורלי לוי אבקסיס: ומה עם ה-75 אחוזים הנותרים?

<עוזי לוי: 75 אחוזים הנותרים, במחירי שוק.

<עוזי לוי: רבע מהפרויקט הוא במחיר מופחת.

אורלי לוי אבקסיס: אם כן, למה צריך את הפרויקט הזה?

אורלי לוי אבקסיס: בגלל ה-25 אחוזים?

<עוזי לוי: אני רוצה לתאר לך מכרז, איך הוא נראה כדי שנדע על מה אנחנו מדברים.

נורית קורן: מה שקורה זה שיש קבלן שמתחיל לבנות והוא נותן לכם את ה-25 אחוזים מהדירות ואותן אתם צריכים לנהל.

<עוזי לוי: לא.

<עוזי לוי: התשובה היא לא.

<עוזי לוי: אני אתאר בכמה מלים איך נראה מכרז דיור להשכרה לטווח ארוך, מה היתרונות שלו, ונשאלה גם שאלה למה הוא רווחי ליזם ואם יזמים עושים אותו, כנראה שאנחנו בונים את זה.

מכלוף מיקי זוהר: היזם זה הדבר האחרון שמעניין את הוועדה.

<עוזי לוי: שאלתם.

מכלוף מיקי זוהר: מעניינים אותנו אזרחי מדינת ישראל.

מכלוף מיקי זוהר: אני מניח שכל יזם שמבין קצת עסקים ידע לעשות חשבון כלכלי איך הוא נכנס לפרויקט ואם הוא בכלל נכנס ואיזה הטבות הוא מתכוון לקבל מכם כדי שהוא ייכנס לפרויקט.

מכלוף מיקי זוהר: מה שמעניין אותנו לדעת זה איך הציבור במדינת ישראל מצליח ליהנות מהתהליך שאתם עושים.

מכלוף מיקי זוהר: התהליך שאתם עושים הוא תהליך מבורך.

מכלוף מיקי זוהר: יהיה חטא לעכב אותו ואני אומר את זה בכנות, אבל התהליך צריך להיות מושגח באופן כזה שאנחנו בבחירות האחרונות התחייבנו לציבור למשהו ואנחנו צריכים לדעת שהוא מיושם.

מכלוף מיקי זוהר: חלק ממנו זה דיור ציבורי ואנחנו רוצים לדעת האם אתם הולכים לתת מענה לדיור הציבורי במסגרת העבודה שלכם.

<עוזי לוי: אני רוצה להתייחס עוד פעם ולומר איך נראה מכרז.

אורלי לוי אבקסיס: לא.

אורלי לוי אבקסיס: אתה לא עונה על השאלה.

מכלוף מיקי זוהר: אני לא רוצה לדעת איך נראה מכרז.

<עוזי לוי: אמרתי ש-25 אחוזים מהדירות המתקבלות הן דירות במחיר מופחת.

אורלי לוי אבקסיס: מחיר מופחת זה עשרים אחוזים ממחיר השוק כאשר אתם מורידים את הדיור הציבורי ואת האנשים החלשים.

משה גפני: אתה יכול לענות לגבי מיצוי כושר השתכרות?

<עוזי לוי: מיצוי כושר השתכרות, כרגע מתכוונים ליישם ולהחיל קריטריונים בין דיור למשתכן גם על דיור להשכרה לטווח ארוך, כך שיהיו אותם קריטריונים.

<עוזי לוי: במשרד האוצר יחילו את הקריטריונים של דיור למשתכן על פרויקט דיור להשכרה לטווח ארוך.

משה גפני: יורידו את זה או לא יורידו את זה?

<עוזי לוי: אותם קריטריונים של מחיר למשתכן יחולו גם כאן.

משה גפני: יש לך קושי להוציא מהפה את המילה הזאת שאת הקריטריון הזה מוציאים?

<עוזי לוי: הקריטריון של מיצוי כושר השתכרות לא מצוי בקריטריונים של מחיר למשתכן.

<עוזי לוי: אם יחולו הקריטריונים של מחיר למשתכן על נושא הדיור להשכרה - - -

משה גפני: הם לא חלים עכשיו.

משה גפני: מה יהיה בדיור להשכרה?

<עוזי לוי: בדירה להשכיר, אותם קריטריונים של דיור למשתכן, מחיר למשתכן, יחול גם כאן.

אורלי לוי אבקסיס: אני רוצה לומר לך יותר מזה.

אורלי לוי אבקסיס: כשאני דיברתי עם היזמים שהאוצר ניסה להפיל עליהם למה לא יגיעו - - -

משה גפני: צחי, למה אי אפשר להגיד את המילה הברורה?

<עוזי לוי: כל מה שסוכם, סוכם.

אורלי לוי אבקסיס: אדוני היושב ראש, יותר מכך.

אורלי לוי אבקסיס: כאשר אנחנו דיברנו עם היזמים, האוצר ניסה לומר שהיזמים אומרים שזה מוריד להם את ערך הפרויקט.

אורלי לוי אבקסיס: כשאנחנו דיברנו אתם, לדוגמה דיור ציבורי שהמדינה תשכיר לאורך כל חיי הפרויקט, נגיד עשרה אחוזים מכל בניין ותשכיר בשכירות משנה לאותם דיירים זכאים לדיור ציבורי, אמרו לנו היזמים שמבחינתם זאת רשת הביטחון.

אורלי לוי אבקסיס: למה?

אורלי לוי אבקסיס: זה הכסף הכי בטוח שיגיע מהממשלה.

אורלי לוי אבקסיס: לממשלה יש כיס עמוק.

אורלי לוי אבקסיס: בעצם האג'נדה אומרת שאת האוכלוסייה הזאת אנחנו לא רוצים במקומות האלה.

משה גפני: למה אתם לא יכולים לענות לה?

משה גפני: תגידו את האמת.

מכלוף מיקי זוהר: אני אענה לך.

מכלוף מיקי זוהר: כי נוח להם היום לקבל מאתנו את האישור להתחיל לעבוד ואחר כך לעשות כפי שהם מבינים ומוצאים לנכון.

מכלוף מיקי זוהר: אנחנו, הציבור ששלח אותנו, לא נוכל לתת שום בקרה על העניין הזה.

מכלוף מיקי זוהר: אין לנו שום בקרה.

נורית קורן: הם עובדים עלינו.

<צחי דוד: אדוני היושב ראש, לעניין הנושא של מיצוי כושר השתכרות.

<צחי דוד: אני מכיר את השיחה שלך עם אביגדור אבל זה תיקון החלטת ממשלה ולכן אנחנו כאן בוועדה לפרוטוקול טיפה יותר זהירים.

משה גפני: שואלת חברת הכנסת אורלי לוי ואני מבקש תשובה.

משה גפני: תדעו שהלחץ עלי הוא גדול לאשר את זה.

משה גפני: אם לא יאשרו את זה, העסק הזה נתקע.

משה גפני: אפשר לקבל החלטה וזה בסדר.

מיקי רוזנטל: אפשר לאשר חמישה מיליון שקלים.

מיקי רוזנטל: יעבור עוד חודש והם יאמרו מה התכניות שלהם.

נורית קורן: הגיע הזמן שבמדינה שלנו קודם יחשבו ואחר כך יעשו.

נורית קורן: הגיע הזמן.

נורית קורן: די.

נורית קורן: תפסיקו עם זה.

אורלי לוי אבקסיס: נעלה את זה להצבעה וזה ייפול.

<צחי דוד: לעניין דיור ציבורי.

<צחי דוד: יש מספר חברות שעוסקות בדיור ציבורי – עמידר, עמיגור.

אורלי לוי אבקסיס: לא.

אורלי לוי אבקסיס: אלה חברות משכנות.

אורלי לוי אבקסיס: הן מנהלות את מדיניות הממשלה.

אורלי לוי אבקסיס: הממשלה קובעת מדיניות והן קבלן משנה שלה.

אורלי לוי אבקסיס: הן מיישמות את המדיניות שלה והשאלה עכשיו היא מה המדיניות של הממשלה עם שר האוצר החדש, האם יהיה כאן דיור ציבורי או לא או שקיבלנו את יאיר לפיד בתחפושת.

אורלי לוי אבקסיס: אם זה כך, גם את זה ראוי להגיד לציבור.

<צחי דוד: לעניין מדיניות דיור ציבורי.

<צחי דוד: חברת דירה להשכיר היא לא החברה שעסקה.

<צחי דוד: .. יש מספר החלטות שהתקבלו לעניין דיור ציבורי.

<צחי דוד: דירה להשכיר כרגע, כמו שאמר עוזי, מהווה פתרון.

אורלי לוי אבקסיס: זה פתרון אנטי חברתי של יאיר לפיד.

משה גפני: הממשלה מבקשת לאשר את זה.

אורלי לוי אבקסיס: הידיים ידי כחלון והקול קול לפיד.

משה גפני: אפשר לדבר עוד פעם עם אביגדור.

משה גפני: אני אוהב את זה?

משה גפני: אני לא אוהב את זה אבל אני בקואליציה.

משה גפני: מה אתה רוצה שאני אעשה?

בצלאל סמוטריץ': אני רוצה לשאול האם החברה תבנה גם דיור להשכרה ביהודה ושומרון.

משה גפני: תודה רבה.

משה גפני: יהודה ושומרון.

משה גפני: איך הגעת לזה?

משה גפני: כל הכבוד.

נורית קורן: זאת מדינת ישראל.

משה גפני: אני אחרי כן מצביע.

משה גפני: מי שלא רוצה, שלא יצביע.

משה גפני: יהודה ושומרון, זאת שאלה אחרונה שנשאלה ואני רוצה תשובה אחרונה לגבי העניין הזה.

משה גפני: אחרי כן אני מצביע.

מכלוף מיקי זוהר: תביא את זה להצבעה.

משה גפני: זה בסדר?

משה גפני: אני לא רוצה ליפול.

מכלוף מיקי זוהר: תביא את זה להצבעה.

בצלאל סמוטריץ': אני רוצה התייעצות.

משה גפני: נורית אומרת שהיא מצביעה נגד.

נורית קורן: אני מצביע נגד.

משה גפני: היא בקואליציה.

נורית קורן: אתה מבין?

נורית קורן: כבלו לי את הידיים.

משה גפני: יש התייעצות סיעתית.

משה גפני: אני מחדש את הישיבה.

אורלי לוי אבקסיס: אני רוצה הסתייגות.

משה גפני: מה ההסתייגות?

אורלי לוי אבקסיס: אני חושבת שאין לאשר את התכנית הזאת.

אורלי לוי אבקסיס: זאת תכנית שהגה יאיר לפיד האנטי חברתי בהיותו שר האוצר ואני חושבת שהיושב ראש יסכים אתי.

אורלי לוי אבקסיס: אולי הידיים האלה הן ידי כחלון אבל הקול הוא קול יאיר לפיד.

אורלי לוי אבקסיס: העיוות עדיין הוא אותו עיוות שלא תוקן.

אורלי לוי אבקסיס: אני רוצה לעשות הקבלה לאותו ספר שעל שמו נקרא הפרויקט הזה, דירה להשכיר.

אורלי לוי אבקסיס: כל הסיפור של לאה גולדברג על דירה להשכיר היה השכנים אינם נאים בעיני ודיירי הדיור הציבורי אינם נאים בעיני מי שיזם את התכנית הזאת.

אורלי לוי אבקסיס: החתולה הכושית היא אותה דיירת של הדיור הציבורי בשכונת אליהו או בשיכון ד' בבאר שבע שאותה בתכנית הזאת לא רוצים לראות בתמהיל של הדיירים שם.

אורלי לוי אבקסיס: זאת הבשורה של כולנו?

אורלי לוי אבקסיס: אני רוצה לומר שללא דיור ציבורי, ללא איקס אחוזים שיופנו דיור הציבורי, כל אחד ואחת אתנו שאומר על עצמו שהוא חברתי, צריך ביום הכיפורים הקרוב להתנצל לא רק בפני הקדוש ברוך הוא אלא בפני כל אחד ואחד מאותם 2,700 אנשים ומשפחות שעומדות עם מכתב זכאות אותו לא יכולים לממש כי היום אנחנו לא יכולים לתת להם פתרון.

אורלי לוי אבקסיס: אנחנו בגלל שיקולים קואליציוניים או פחד שמא יעמידו כאן מישהו לדין או לסדר, מוותרים ומוכרים אותם בנזיד עדשים.

אורלי לוי אבקסיס: על זה אני רוצה להגיש הסתייגות ואנחנו גם נגיש רביזיה.

משה גפני: אני מבקש, לגבי יום הכיפורים.

משה גפני: כתוב שבין אדם למקום, יום הכיפורים מכפר.

משה גפני: בין אדם לחברו, יום הכיפורים לא מכפר.

משה גפני: צריך לרצות את חברו.

אורלי לוי אבקסיס: ואיך בדיוק מרצים?

אורלי לוי אבקסיס: אנחנו שוכחים את הדל והאביון.

משה גפני: אחרי השיחות עם החברים מהקואליציה, זה למשל אחד הימים שאני מבקש להיות באופוזיציה.

משה גפני: לא הימים אלא אחד הנושאים.

משה גפני: המנכ"ל אומר לי שאם לא מאשרים את זה, הוא עוזב וחוזר לסקטור הפרטי והעסק נעצר.

משה גפני: לאחר השיחות עם החברים בקואליציה, יש די התמרמרות על העניין הזה, אנחנו גם מקבלים את מה שנאמר כאן לגבי הנושא החברתי של הדיור הציבורי ואנחנו מאוד מבקשים, דורשים, שזה יהיה בתוך העניין כך שלא יהיה סקטור במדינת ישראל שיצא מהפרויקט הזה.

מכלוף מיקי זוהר: גם לגבי ההתיישבות.

משה גפני: גם יהודה ושומרון.

משה גפני: שאלתי אותם אחרי כן.

משה גפני: יהודה ושומרון, בכל מקום שתהיה אפשרות, הם אומרים את זה וזה לא משנה אם בתוך הקו הירוק או מעבר לקו הירוק.

משה גפני: הכול נמצא בפנים.

משה גפני: זה נאמר.

משה גפני: אני מציע, אחרי שיחות עם החברים – כי אחרת אין לי רוב וזה בסדר גמור – בקואליציה.

משה גפני: אנחנו נצביע על הבקשה של חברת דירה להשכיר.

משה גפני: חצי מהסכום יאושר באופן מידי וחצי מהסכום יאושר לאחר שאתם תביאו בכתב את כל הפרטים של מה שנאמר כאן ובאופן מסודר תעבירו את הנושא לוועדה, את כל התשובות לשאלות שנשאלו כולל תקציב, פירוט, תכנית עבודה וכולי.

משה גפני: כל הדברים הללו.

משה גפני: החצי יאושר בהצבעה הזאת לאחר שתביאו לכאן את כל הפרטים.

בצלאל סמוטריץ': אוטומטי.

משה גפני: לא אוטומטי.

משה גפני: אנחנו נביא את זה לכאן ונגיד האם זה עונה על כל השאלות.

בצלאל סמוטריץ': צריך להצביע שוב.

משה גפני: לא, לא צריך להצביע שוב.

משה גפני: אם אנחנו מצביעים, לא צריך הצבעה.

בצלאל סמוטריץ': בשביל מה אתה מבקש ניירות?

בצלאל סמוטריץ': לא.

בצלאל סמוטריץ': אנחנו מאשרים עכשיו מראש.

<קריאה: לא, לא מראש.

משה גפני: הבנתי כך, אבל בסדר.

משה גפני: חצי מהסכום יאושר עכשיו, חצי מהסכום יאושר לאחר שאתם תביאו את הניירות.

משה גפני: אני רוצה שתביאו אותם כמה שיותר מהר ואז נביא את זה שוב להצבעה.

משה גפני: אם הניירות עונים על כל השאלות, אנחנו נצביע ונאשר את החצי השני.

נורית קורן: אני רוצה לדעת מי הזכאים ומה התנאים.

משה גפני: את זה הם צריכים להביא בתשובות.

<עוזי לוי: תקבלו מה שאתם רוצים.

<עוזי לוי: אני רוצה לומר שלטעמי לפחות, ולכן אני הגעתי לתפקיד, אנחנו עוסקים בעבודת קודש, לא פחות ולא יותר.

אורלי לוי אבקסיס: גם אנחנו.

<עוזי לוי: אני לא מצליח לבסס טיעון אחד מהתחלה ועד הסוף, דבר דבור על אופניו.

<עוזי לוי: אם זה המצב, אני לא יודע מה להגיד.

<עוזי לוי: אני מנסה להסביר לכם מה החברה עושה.

<עוזי לוי: החברה עוסקת כרגע בעשרות אלפי יחידות דיור בתכנון ואנחנו מנסים לקיים תכנית עבודה.

משה גפני: מר עוזי לוי, מנכ"ל טוב צריך גם לראות את הסיטואציה שהוא חי בה.

משה גפני: הוא לא יכול רק לשבת ולקבל החלטות.

משה גפני: יש כאן התגבשות דעה בין החברים.

משה גפני: יש הרבה שאלות לגבי העניין הזה.

משה גפני: תאמין לי, אתה נמצא במקום לא אובייקטיבי.

משה גפני: גם אני במקום לא אובייקטיבי.

משה גפני: אם אני הייתי היום במקום אובייקטיבי, היה לי הרבה מה לומר על העניין הזה.

משה גפני: מבקשים החברים, ואני בתוכם.

משה גפני: מועלים כאן דברים מאוד חשובים.

משה גפני: מאוד.

משה גפני: אנחנו מבקשים נייר על העניין הזה.

משה גפני: אנחנו מבקשים שיפיגו את החששות שלנו, את החששות של החברים.

משה גפני: אנחנו מבקשים שיובא נייר ולאחר מכן נאשר גם את החצי השני.

משה גפני: אפשר לעשות את זה כמה שיותר מהר.

משה גפני: ועדת הכספים יושבת יום יום ונוכל להביא את זה ברגע שיהיה פתרון לנייר ושם נראה את התשובות לשאלות.

משה גפני: אז נצביע.

משה גפני: מי בעד אישור ההצעה שלי?

משה גפני: מי נגד?

משה גפני: מי נמנע?

משה גפני: בעד – 5

משה גפני: הצעתו של היושב ראש נתקבלה

משה גפני: ההצעה כפי שהבאתי אותה לדיון אושרה.

משה גפני: אני מודה לכם.

<עוזי לוי: אנחנו כמובן נעביר לכם את כל הפרטים שביקשתם.

משה גפני: תודה רבה.

מיקי רוזנטל: יש שינוי מהצעת הממשלה, אנחנו מבקשים לדון בה בוועדת הכנסת.

משה גפני: כנושא חדש?

מיקי רוזנטל: כן.

משה גפני: נושא חדש הוא רק בחוק.

מיקי רוזנטל: אנחנו מבקשים רביזיה על ההצבעה.

בצלאל סמוטריץ': נצא לחצי שעה ונצביע.

מיקי רוזנטל: יש עכשיו עוד דיון.

בצלאל סמוטריץ': היושב ראש, יש כאן בקשה שצריך לדחות.

משה גפני: ביום ראשון אני עושה את הרביזיה.

נורית קורן: למה לא עכשיו?

משה גפני: רביזיה אתה לא מנמק.

משה גפני: מתי אתה יכול?

משה גפני: ביום שני.

בצלאל סמוטריץ': נעשה את הכול ביום שני אבל אם תעבירו הכול.

משה גפני: אם תעבירו עד יום שני.

בצלאל סמוטריץ': אל תעבירו לנו ביום ראשון בלילה.

בצלאל סמוטריץ': תעבירו כך שנספיק לעבור על זה.

בצלאל סמוטריץ': אולי נשת

בצלאל סמוטריץ': כנע, אבל אולי גם לא נשתכנע.

משה גפני: אני מציע כדלהלן.

אורלי לוי אבקסיס: מיקי, הולכים לעשות לך תרגיל.

אורלי לוי אבקסיס: מבקשים שכולנו נעשה רביזיה על הכול ואז ביום שני יצביעו על ההצעה.

משה גפני: אורלי, היושב ראש ברשות דיבור.

משה גפני: תגידי, אני נראה לך שקוף?

משה גפני: אני לא מש"ס.

אורלי לוי אבקסיס: שאלו אותנו מי מחברי הכנסת החרדים היינו רוצים שיהיו במפלגה שלנו ושמך עלה ישר.

משה גפני: תודה רבה.

משה גפני: אני מציע כדלהלן.

משה גפני: תקשיבו לי.

משה גפני: אנחנו נעשה בעזרת השם את הרביזיה ביום שני לאחר הדיון עם שר האוצר.

משה גפני: אומרת היועצת המשפטית של הוועדה שאי אפשר להצביע על הרביזיה היום כאן מכיוון שצריך להודיע לכל חברי הוועדה.

משה גפני: אנחנו נצביע על זה בעזרת השם ביום שני.

משה גפני: על פי ההצעה שהתקבלה כאן, אם אתם תביאו עד יום שני לכל חברי הוועדה - - -

בצלאל סמוטריץ': לא יום שני.

בצלאל סמוטריץ': עד יום ראשון בבוקר.

משה גפני: עד יום ראשון בבוקר תעבירו את הפרטים שביקשנו, אז אני מבקש להוסיף לסדר היום ביום שני.

מכלוף מיקי זוהר: אבל בתנאי שלא יעבדו בשבת.

משה גפני: לא, לא יעבדו בשבת.

משה גפני: אין חשש כזה.

משה גפני: עד יום שני להביא את הפרטים, את כל הדברים האלה.

משה גפני: תשתדלו שזה יהיה ברור.

מכלוף מיקי זוהר: כמה זמן הדיון עם השר, מאיזו שעה עד איזו שעה?

מיקי רוזנטל: מ-11:00.

משה גפני: זה יכול להיות עד 2:00.

נורית קורן: זה יכול להיות לפני.

מכלוף מיקי זוהר: תעשה לפני הדיון אתו.

משה גפני: ההצבעה על הרביזיה תהיה ב-10:45.

מיקי רוזנטל: אין אישור מיושב ראש הכנסת.

מיקי רוזנטל: יש אישור מ-11:00.

רחל עזריה: יש דיון מיוחד על ירושלים.

משה גפני: אני מבקש שבסדר היום בשעה 10:45 תתווסף הרביזיה לבקשת החברים לגבי הנושא של ההחלטה הזאת ולהוסיף את הסעיף עצמו לגבי הדיון בבקשה, אם עד אז יהיה נייר.

משה גפני: אנחנו רוצים שהנייר יגיע ביום ראשון כי אני לא הולך לקיים על זה דיון בוועדה אלא אני הולך להצביע.

משה גפני: אם הנייר לא יהיה מפורט, לא נוכל להצביע.

משה גפני: תודה רבה.

משה גפני: הישיבה נעולה.

משה גפני: אנחנו עוברים לסעיף הבא בסדר היום.